Pálmar Ragnarsson , körfuboltaþjálfari og fyrirlesari , ferðaðist einn um Mexíkó síðasta sumar . Það veitti honum innblástur til þess að gefa eina milljón króna í hjálparstarf til barna þar í landi eftir að heim var komið . Pálmar prýðir forsíðu nýjasta tölublaðs Mannlífs sem kemur út á morgun . Pálmar segir að síðastliðið vor hafi hann verið búinn að vinna gríðarlega mikið og fundið að það væri kominn tími á gott frí . Hann hafi því ákveðið að halda á vit ævintýranna með bakpoka á bakinu og hélt áleiðis til Mexíkó einn síns liðs . „ Þegar ég er kominn út , gerðist eitthvað innra með mér . Ég get ekki mælt nógsamlega mikið með því fyrir fólk að láta á það reyna að ferðast eitt . Það er allt annað . Margir halda að þeir verði einmana en ég var það aldrei . Ég var einn í tvo mánuði en aldrei einmana . Ég get ekki mælt nógsamlega mikið með því fyrir fólk að láta á það reyna að ferðast eitt . Við Íslendingar eigum almennt miklu fleiri og flottari hluti en fólkið í Mexíkó , en ég gat ekki betur séð en að það væri jafnvel meiri gleði og hlátur þar ef eitthvað er . “ Lestu viðtalið við Pálmar í heild sinni í Mannlífi sem kemur út á morgun .